Държавен вестник, бр. 27, 2019 г., стр. 117

БРОЙ  27	
Д Ъ Р Ж А В Е Н  В Е С Т Н И К 	
СТР.  117  
След определянето на обхвати 74-76 GHz 
и 84-86 GHz за висококапацитетни радиоре-
лейни участъци (над 1 Gbit/s) Комисията за 
регулиране на съобщенията предоставя радио­
честотен спектър на различни предприятия, 
като техният брой значително нараства. 
В последните три години с изменения на 
Техническите изисквания за работа на елек-
тронни съобщителни мрежи от неподвижна 
радиослужба и съоръженията, свързани с тях, 
Комисията за регулиране на съобщенията 
осигури условия за ползване на радиочестотен 
спектър в обхвати 57-64 GHz, 64-66 GHz, 71-
76 GHz, 81-86 GHz и 92-95 GHz, което създаде 
предпоставка за изграждане на радиорелейни 
участъци с голям капацитет. Основното пред-
назначение на електронните съобщителни 
мрежи, ползващи радиочестотен спектър от 
лента 92-95 GHz, е изграждането на ради-
орелейни линии със скорости до 10 Gbit/s 
и разстояния до един-два километра при 
осигурена пряка видимост. Скоростта на 
преноса на данни на мрежите, работещи в 
тази лента, е сравнима с тази на оптичните 
линии, което създава нови възможности за 
свръхшироколентов пренос чрез безжична 
алтернатива на съобщителните мрежи с 
оптично базирани решения. Горепосочените 
радиочестотни ленти ще бъдат „гръбнакът“ 
на бъдещите преносни мрежи от 5�������
G������
 поко-
лението и жизненоважни за силно урбани-
зираните райони.
Използването на високочестотните обхвати 
ще осигури на предприятията възможности за 
пренос на данни с висок капацитет и съответ-
но високи скорости, което от своя страна ще 
допринесе за предоставяне на по-качествени 
цифрови услуги на потребителите.
През 2018 г. ECC прие препоръки, с които 
дефинира разпределения и условия за из-
ползване на ленти 92-114.25 GHz (W обхват) 
и 130-174.50 GHz (D обхват) за мрежи от 
вида „точка към точка“, с което се осигурява 
достатъчен преносен капацитет за бъдещите 
мобилни мрежи от пето поколение. В бъдеще 
Комисията за регулиране на съобщенията ще 
предприема действия по определянето на тези 
обхвати за мрежи от вида „точка към точка“.
Със свои препоръки �����������������
ECC��������������
 дефинира раз-
пределения и условия за използване на ленти 
92-114.25 GHz (W обхват) и 130-174.50 GHz 
(D обхват) за мрежи от вида „точка към много 
точки“, с което се осигурява достатъчен пре-
носен капацитет за бъдещите мобилни мрежи 
от пето поколение. В бъдеще Комисията за 
регулиране на съобщенията ще предприема 
действия по определянето на тези обхвати 
за мрежи от вида „точка към много точки“.
3.2. Мрежи от вида „точка към много 
точки“ – Fixed Wireless Access (FWA)
Към момента само едно предприятие 
притежава разрешение за ползване на радио­
честотен спектър за неподвижен безжичен 
достъп в обхват 24.5-26.5 GHz.
Последните години липсва реален интерес 
към ползването на радиочестотен спектър за 
този вид мрежи.
Както беше посочено по-горе, радиочестот-
на лента 24.25-27.50 GHz е определена като 
една от първите ленти за развитие на мрежи 
от пето поколение. В тази връзка Комисията 
за регулиране на съобщенията ще определи 
условията и изискванията за работа на този 
вид мрежи и евентуалното им координиране 
със съществуващите FWA мрежи.
4. Спътникови електронни съобщителни 
мрежи, включително ���������������������
позиции на геостацио-
нарна орбита
През последните години броят на разреше-
нията за ползване на радиочестотен спектър 
от неподвижна-спътникова радиослужба, съот-
ветно и броят на земните станции, обхванати 
от тези разрешения, намалява.
Една от причините за това е създаването 
на облекчени условия за осъществяване на 
електронни съобщения чрез определени земни 
станции22. За използването на радиочестотен 
спектър от тези земни станции не е необхо-
димо издаване на разрешение и съответно 
предприятията не дължат никакви такси 
за тяхната експлоатация при условие, че се 
спазват изискванията, посочени в Правилата 
за осъществяване на електронни съобщения 
чрез радиосъоръжения, които ползват радио­
честотен спектър, който не е необходимо да 
бъде индивидуално определен.
През последните 5 – 6 години се наблюдават 
нови тенденции и технологии за развитие на 
спътниковите комуникации както чрез спът-
ници на позиция на геостационарна орбита, 
така и чрез спътници на позиция на негео­
стационарна орбита. При внедряването на тези 
иновативни решения ще се използват канали 
с много широка лента, което от своя страна 
ще даде възможност за пренос на данни с 
много голям капацитет. Очакванията са, че 
22 LEST (Low e.i.r.p. Satellite Terminals) и HEST 
(High e.i.r.p. Satellite Terminals) терминали, земни 
станции на борда на плавателни съдове (ESV) и 
въздухоплавателни средства (AES), земни стан-
ции, монтирани на влакове и превозни средства, 
транспортируеми земни станции за репортажни 
цели SNG TES, некоординирани земни станции от 
неподвижна спътникова радиослужба, включително 
станции с висока плътност HDFSS, земни станции 
на мобилни платформи ESOMPs, работещи с гео­
стационарни спътникови мрежи и негеостационарни 
спътникови мрежи.